cyanic-selkie/wikianc huggingface dataset:
Den grønne revolusjonen
Grunnlag
Den grønne revolusjonen har spredt seg til en rekke land. Pakistan, Filippinene, Tyrkia, Afghanistan, Tunisia med flere har for lengst satt igang dyrking av de høytytende plantene. Borlaug uttalte i 1970 at han var overbevist om at verden «ikke vil bli rammet av en omfattende hungersnød i 1975», slik som mange hadde hevdet. Det innebar imidlertid ikke at faren var over. Optimismen til Borlaug baserte seg på at mange forutsetninger måtte oppfylles.
Caniche
Caniche er en fransk betegnelse som betyr and og henviser til mer enn en hunderase.
Tozeur (guvernement)
Tozeur er en av tjuefire guvernementer i Tunisia. Det ligger vest i landet og grenser til Algerie i vest.
Dune (album)
Dune er filmmusikken til filmen Dune, innspilt av det amerikanske rockebandet Toto. Albumet ble utgitt i desember 1984.
NKP-bedriftsaviser
Midt på 1920-tallet omorganiserte NKP partiet. Mens medlemmene tidligere hadde vært organisert i stedslag satset man nå på å bygge opp grunnorganisasjoner på de mest sentrale arbeidsplassene. Disse «bedriftscellene» ga mange steder ut egne små aviser. Noe av stoffet i bedriftsavisene var politisk stoff fra partiet sentralt, men innholdet i de fleste ble dominert av artikler om egen arbeidsplass og egen bransje.
Da NKP i 1930-1931 hadde en viss organisatorisk framgang ble det gjort nye anstrengelser for å gi ut slike aviser, og rundt 1932 hadde partiet trolig om lag 30 bedriftsaviser. Da avisene etter hvert forsvant hadde det dels sammenheng med partiets tilbakegang på 1930-tallet, dels med omleggingen av partiets politikk fra 1936. Da satset man på å bygge en bred front mot den framvoksende fascismen, og konsentrerte kreftene på arbeidsplassene om andre initiativ.
Tataouine (guvernement)
Tataouine er et av tjuefire guvernementer i Tunisia. Det ligger lengst sør i landet og grenser til Algerie i vest og Libya i øst. Deler av filmen Star Wars ble filmet i dette guvernementet.
Hundehjørnet
Hundehjørnet er en norsk komiserie med Robert Stoltenberg som gikk på NRK1 i 2004. Stoltenberg spiller en rekke karakterer, blant annet trønderen Geir, som drømmer om MC-berter, Harley Davidson og en barsk veltrent kamphund og vestkantkjekkasen Patrick som bruker sine to Grand Danoiser til sjekking av smårips. Lektor Ove Kringlebotn, mobbeoffer både ute og hjemme, finner trøst i sin kjempehund, Maya. Seriens dogwalker Frank Robert lufter nabolagets småhunder mot et par kamferdrops, og har et unormalt sterkt forhold til rullatorer og gamlinger.
Premieren ble sett av 1,25 millioner.
Første episode ble dårlig mottatt av Dagbladets TV-anmelder.
Bo Lindman
Bo Sigfrid Gabriel Lindman (født 8. februar 1899 i Stockholm død 30. juli 1992 i Solna) var en svensk sportsutøver som deltok i flere olympiske leker, 1924 i Paris, 1928 i Amsterdam og 1932 i Los Angeles.
Pseudo-Matteus’ evangelium
Pseudo-Matteus’ evangelium er en nytestamentlige apokryfisk tekst, skrifter av tvilsom opprinnelse, og går noen ganger under tittelen Matteus’ barndomsevangelium, men det egentlige navnet på teksten var i antikken Boken om jomfru Marias opprinnelse og Frelserens barndom. Pseudo-Matteus er en tekst innenfor en sjangre av «barndomsevangelier» som forsøker å fylle detaljer om livet til Jesus fra Nasaret fra han var født og opp til han var tolv år gammel, det tidsrommet som ble beskrevet i korthet i evangeliene til Matteus og Lukas. I vestlige Europa var Pseudo-Matteus’ evangelium en stor kilde til billedsykluser som karakteriseres som Livet til Maria, spesielt i tiden før senmiddelalderen.
Fortellingen har en rekke med brev innledningsvis mellom den tidlige kirkefadereren Hieronymus og to biskoper som ber førstnevnte om å oversette et «hebraisk bind, skrevet ved hånd av den mest velsignende evangelist Matteus» om fødselen til jomfrumoderen og barndommen til Jesus. Selv om verket er tilskrevet Hieronymus er det usannsynlig at han skrev eller oversatte det: «ingen som er kjent med Hieronymus’ skrivestil vil tro at dette er autentisk».
«Hieronymus» satte sammen og oversatte verket, omhyggelig «oversatte det ord for ord, nøyaktig slik det var på hebraisk ettersom det er hevdet at det ble komponert av den hellige evangelist Matteus, og skrevet forut hans evangelium», skjønt han uttrykte tvil om dets ekthet.
Den første halvdelen av teksten forteller historien om Joachim og Anna, jomfru Marias foreldre, Joakims sorg og forfølgelsen på grunn av deres mangel på etterkommere, hans landflyktighet og retur til Anna med barn; og om Marias fødsel, hvordan hun går i tjeneste som tempeljomfru, hennes liv i bønn og løfte om kyskhet, og valget av Josef som hennes ektemann og vokter da hun ble for gammel til å være tempeljomfru; bebudelsen; Josefs kval med å finne ut at hun var gravid, og hans endelige godtagelse av hennes ærlighet; hans og Marias prøvelse i tempelet og folket i tempelets godtagelse av Marias og Josefs uskyld.
Teksten er hovedsakelig en redigert reproduksjon av Evangeliet til Jakob den rettferdige (Jesus’ bror), fulgt av en redegjørelse av flukten til Egypt (som det ikke er kjent hva den er basert på), og derpå en redigert gjenfortelling av Tomas' barneevangelium. I alt vesentlig er verket en rimelig heldig forsøk på å redigere og utforme disse tekstene til et logisk enkeltverk. Evangeliet er det første som nevner i skrift at en okse og et esel var tilstede ved Jesus’ fødsel.
Verket hadde en sterk påvirkning på tankesettet i middelalderen, delvis på grunn av at det ble inkludert i den populære boken Legenda Aurea. En av konsekvensene av dette er dannelsen av avleda eller sekundære bøker som Libellus de Nativitate Sanctæ Mariæ som består av kun de tidligste delene av teksten som handler om Marias fødsel. En annen tekst som var basert på Pseudo-Matteus er det arabiske barndomsevangelium som hadde mange beskrivelser av overnaturlige hendelser og beskrivelser.
Verket inspirerte også innholdet i den populære engelske sangen The Cherry-Tree Carol.
Luquan
Luquan kan sikte til:
Dinkha IV
Dinkha IV Khananya (født 15. september 1935 i Darbandokeh, Irak, død 26. mars 2015 i Rochester i Minnesota i USA ) var katolikos-patriarken av Østens assyriske kirke og den 120. biskopen av Selevkia-Ktesifon.
Bakgrunn
Mar Dinkha IV (døpenavn Khananya) var sønn av Andreas Soro (1907–1999) og hans hustru Panna (født 1968), nedstammet fra en familie som ved arv (onkel – nevø) hadde gitt sin kirke 17 av dens biskoper, sist hans bestefars bror biskopen i Urmia, martyrbiskop Mar Dinkha av Tis (død 23. februar 1915 ved Urmia). Han tilhørte den assyriske stammen nochiya.
Virke som biskop og patriark
Dinkha ble i 1968 utnevnt til biskop av Iran med sete i Teheran, der han hadde tjent som prest siden 1957. Vervet hadde vært vakant siden 1915.
Etter drapet på katolikos-patriark Shimun XXIII (1975) deltok han på kirkens bispemøte i London i 1976. Der ble han av de andre biskopene valgt til ny katolikos-patriark. Han var dermed den første katolikos-patriarken på 376 år som ikke arvet denne tittelen etter en nær slektning. 1980 flyttet han fra Teheran til Chicago (USA), der en av kirkens største eksilmenigheter befinner seg, og der han så tok sete.
Fordi Dinkha IV hadde en motkatolikos i Bagdad, Addai II, som leder Østens gamle kirke, arbeidet Dinkha intenst med å forbedre forholdene innad i kirken.
Ved besøk i Sovjetunionen i 1981 og 1988 kunne Mar Dinkha IV brtinge til opphør den isolasjon fra moderkirken som siden 1920 hadde rammet den derværende assyriske fellesskap.
I 1995 fikk han til en forsoning med den indiske grenen av Østens kirke, hvis metropolitt Aprem Mooken fra 1968 til 1995 var tilhenger av Addai II.
Også mellomkirkelige og økumeniske relasjoner ble prioritert høyt av Dinkha. Han hadde gode forbindelser til den katolske kirke og møtte flere ganger paven og den kaldeisk-katolske patriark av Babylon. Etter samtaler med den syrisk-ortodokse patriark av Antiokia Ignatius Zakka I Iwas opphevet de to patriarkene i 1997 de gjensidige bannlysingene, som deres kirker hadde uttalt 1500 år tidligere.
Dinkha møtte i 2005 og 2006 Iraks president Jalal Talabini, statsminister Nouri al-Maliki og irakisk Kurdistans president Massoud Barzani til samtaler for å forbedre assyrernes kår i Irak. Han skal ha vurdert å flytte tilbake til Irak og legge patriarkatssete til Ankawa (ved Erbil).
Steven Gerrard
Steven George Gerrard (født 30. mai 1980) er en engelsk fotballtrener og tidligere fotballspiller.
Gerrard var midtbanespiller for i 17 sesonger, hvorav tolv sesonger (2003–2015) som klubbens kaptein. Han avsluttet sin aktive karriere i USA hos Los Angeles Galaxy. Gerrard spilte 114 landskamper for Englands herrelandslag i fotball. Han ble utnevnt til medlem av Order of the British Empire (MBE) i 2007.
Tidlig liv
Gerrard ble født i Whiston. Gerrard begynte å spille for sitt lokale lag Whiston Juniors, hvor han ble oppdaget av speidere fra Liverpool. Han ble tatt opp akademiet til «the Reds» allerede da han var åtte år gammel Gerrard prøvde seg med treningsopphold hos flere klubber da han var 14 år gammel, men han hadde ingen umiddelbar suksess. Han prøvespilte blant annet for klubber som Manchester United FC, noe han i sin biografi fra 2006 hevdet var for å «presse Liverpool til å gi meg en ungdomskontrakt»
Gerard Houllier (1998–2004)
Han signerte sin første profesjonelle kontrakt med Liverpool den 5. november 1997, allerede da Roy Evans var manager i klubben.
Gerrard debuterte som 18-åring på førstelaget for Liverpool FC 29. november 1998, da han kom inn som innbytter i sluttminuttene for Vegard Heggem i hjemmekampen mot. Gerrard begynte som back først på Liverpools førstelag, selv om han egentlig var midtbanespiller. Han imponerte, uavhengig om han spilte som høyre- eller venstreback. Mange mente han i de kampene han spilte back var ligaens beste i denne posisjonen. Han fikk 13 kamper i sin debutsesong, da han fylte plassen til lagets skadde kaptein Jamie Redknapp på midtbanen. Han fikk også noen kamper på høyrekanten, men gjorde sjelden noe særlig bidrag.
Gerrard begynte å spille jevnlig sammen med Redknapp på den sentrale midtbanen i 1999-2000-sesongen. Han kom inn som innbytter i et Merseyside-derby mot Everton og erstattet Robbie Fowler i 2. omgang, men fikk sitt første røde kort i karrieren da han taklet Evertons Kevin Campbell like etterpå. Senere i sesongen skåret han sitt første offisielle mål for laget i en 4–1-seier over Sheffield Wednesday F.C.. Men han begynte etterhvert å merke konstante ryggplager, som sportskonsulent Hans-Wilhelm Müller-Wohlfahrt senere diagnostiserte som et resultat av for raskt vekst sammen med for mange kamper i løpet av tenårene. Han ble så plaget med lyskeskader, som krevde fire ulike operasjoner.
Fri for skader spilte han 50 kamper i alle turneringene i sesongen 2000–2001 og skåret ti mål. Denne sesongen vant han også sine første store trofeer med Liverpool, da han var med å vinne både FA-cupen, Ligacupen og UEFA-cupen. Gerrard scoret det andre målet da Liverpool vant 5–3 over Deportivo Alavés i Uefa-cupfinalen 16. mai 2001. I sesongen etterpå vant han både FA Charity Shield og UEFA Super Cup.
Etter et år som Liverpools visekaptein, erstattet Gerrard Sami Hyypiä som kaptein i oktober 2003, da manager Gérard Houllier sa at han så at Gerrard hadde vist lederskap allerede tidlig som spiller, men trengte å vokse Han valgte å forlenge kontrakten sin med klubben og signerte en ny fireårskontrakt.
Houllier gikk av som Liverpool manager etter en trofe-løs 2003–04 sesong, og Gerrard ble koblet med en overgang til Chelsea F.C. etter sesongens slutt. Han innrømmet selv at han ikke var «fornøyd med fremdriften Liverpool har gjort» og at han «for første gang i min karriere har jeg tenkt på muligheten for å flytte på meg». Til slutt avslo Gerrard et £20 millioner tilbud fra Chelsea for å bli i Liverpool og deres nye manager Rafael Benítez.
Rafael Benítez (2004-2010)
Liverpool var plaget med skader tidlig i 2004–05-sesongen, og en fotskade i september i en kamp mot Manchester United satte Gerrard på sidelinjen til sent i november. Han kom tilbake og skåret et avgjørende siste mål i de siste fem minuttene av gruppespillskampen i Mesterligaens gruppe A mot Olympiakos på Anfield 8. desember 2004 og sikret dermed at Liverpool gikk videre til åttendedelsfinalen. Han har selv sagt at dette var hans viktigste, om ikke hans beste, mål for Liverpool. Men senere i sesongen, den 27. februar, skåret Gerrard et selvmål i finalen i ligacupen, som viste seg å være avgjørende da Liverpool tapte 3–2 for Chelsea. Liverpool fortsatte suksessen i Mesterligaen med å først slå Bayer Leverkusen 6-2 over to kamper i åttendedelsfinalen, før Juventus ble slått 2-1 sammenlagt i kvartfinale-kampene. Semifinale-kampene mot rivalene i Chelsea ble dramatiske; første kamp på Stamford Bridge 27. april endte 0-0. Returkampen på Anfield ble et drama, der Luis Garcia skåret allerede etter 4 minutter, og kampen tilslutt endte 1-0 og «the Reds» gikk til sin første Mesterliga-finale på 20 år.
Mirakelet i Istanbul 25. mai 2005
25. mai 2005, da de røde fra Anfield snudde 0-3 til 3-3 på knappe fem minutter i Mesterliga-finalen, ble Gerrard en av de legendariske heltene i Liverpool FC med sitt 1–3-mål som han headet inn etter et innlegg fra John Arne Riise. Like etterpå skårer Vladmir Smicer på et langskudd, bare to minutter etter Gerrards redusering. Bare noen minutter etter dette, blir Gerrard felt på vei mot mål av Gattuso, og Alonso, setter returen fra sitt eget straffespark. Etter ekstraomganger og en dramatisk straffespark-konkurranse, der daværende Liverpool-keeper Jerzy Dudek utmerket seg, kunne Gerrard endelig, som Liverpool-kaptein, motta trofeet fra president i FIFA, Lennart Johansson, til odel og eie etter Liverpools femte triumf i Mesterligaen. Han ble også kåret til banens beste i finalen etter sin utrolige innsats.
Gerrard skåret 23 mål på 53 kamper i 2005–06 sesongen og ble i april den første Liverpool-spiller siden John Barnes i 1988 som ble kåret til PFA Player of the Year. 13. mai 2006 møttes West Ham United og Liverpool i FA-cup-finalen. Nærmest som en reprise fra den magiske kvelden i Istanbul året før, var det West Ham som tre ganger tok ledelsen over Merseyside-laget. Liverpool slo tilbake med skåringer av Djibril Cissé, etter pasning fra Gerrard, før Gerrard selv skåret to mål, det siste et langskudd fra 30 meter på overtid, som ga ekstraomganger og straffespark-konkurranse, der Liverpool til slutt vant 3–1. Kampen ble senere kalt for «The Gerrard Final». Målene hans gjorde han til den eneste spilleren som har skåret i både FA-cup. Ligacup, UEFA-cup og Mesterliga-finaler.
Gerrard skåret sesongen etter på en straffe da Liverpool igjen slo ut ligarivalene Chelsea fra semifinalene i Mesterligaen_2006/2007 og sendte laget til sin andre Mesterliga-finale på tre sesonger, som de tapte 2-1 for Milan.
Foran sesongen 2007/2008 signerte Gerrard en forlengning av kontrakten sin frem til 2011.
Gerrard spilte sin 300. kamp i Premier League den 13. april 2008 i en kamp mot Blackburn Rovers, og skåret også det første målet, og endte sesongen med totalt 21 mål for alle turneringene, noe som var over hans total fra 2006/07-sesongen.
Gerrard måtte opereres på grunn av skade ved begynnelsen av 2008–09-sesongen, men skaden var ikke alvorlig, og han returnerte raskt. Han skåret sitt 100. mål i karrieren i en seier i Mesterligaen over PSV. Senere i sesongen var han med å skåre flere viktige mål. Han gjorde bl.a to mål for de røde, derav et på straffe, i 4–0 seieren på Anfield mot Real Madrid i Mesterligaens åttendedelsfinale den 10. mars 2009. Kampen mot det spanske storlaget var også Gerrard sin 100. kamp i en av europeiske turneringene. Noen dager senere ble Gerrard igjen en av flere røde helter da han satte inn det andre målet på straffe etter 44 minutt da Liverpool knuste Manchester United 1–4 borte på Old Trafford den 14. mars 2009. Den 22. mars 2009 skåret Gerrard så sitt aller første hattrick i Premier League da Liverpool slo Aston Villa hele 5-0 hjemme på Anfield.
Den 3. april 2009 ble det klart at Gerrard var blitt enig med Liverpool FC om en kontraktsforlengelse på to år, helt frem til sommeren 2013. Benitez kommenterte nyheten ved å si: «Dette er fantastiske nyheter for klubben. Steven har igjen vist prov på sin lojalitet, og det var en avtale det var lett å enes om. Så snart vi tilbød ham muligheten til å forlenge kontrakten, takket han ja. Det var ingen problemer i det hele tatt. Han ønsker å bli i klubben hele livet».
Roy Hodgson (2010-2011)
Steven Gerrard vendte tilbake til sin gamle rolle som sentral midtbanespiller da Roy Hodgson overtok som manager sommeren 2010. Hodgson gikk tidlig ut og sa at kapteinen ikke ville bli solgt.
Kenny Dalglish (2011-2012)
Våren 2011 undergikk Gerrard en operasjon, som gjorde ham uaktuell for spill de siste to månedene. Han gjorde sin debut, med 15 minutters innbytte, mot Brighton i ligacupen i september. . I sin andre kamp etter skadeavbrekket ble han byttet inn for Charlie Adam mot Everton og fikk 23 minutter. De vant 2-1 etter scoringer av Carroll og Suárez. Gerrard sin første kamp fra start etter skaden var først i oktober, i hjemmekampen mot Manchester United. Gerrard skåret Liverpools eneste mål i kampen på et frispark, som endte 1–1.
Den 29. oktober måtte Gerrard igjen i behandling, nå for å fjerne en infeksjon i sin høyre ankel. Han mistet dermed flere seriekamper samt to landskamper Gerrard returnerte ikke til spill før i kampen mot Blackburn den 26. desember 2011 da han kom inn som innbytter. Fire dager senere kom han igjen inn som innbytter i hjemmekampen mot Newcastle og skåret 3-1 målet.
Senere i sesongen 2011/12, den 26. februar 2012, var han med på å vinne klubben sitt første trofe siden 2006 da de vant ligacupen 2012 over Cardiff. Kampen gikk til straffespark-konkurranse etter uavgjort etter forlening, og denne vant «Pool» 3-2, selv om Gerrard selv misset på den første av straffene.
På sin 400. Premier League-kamp for Liverpool, skåret Gerrard et hat-trick mot erkerivalen Everton i Merseyside-derbyet den 13. mars 2012 på Anfield.
7.-plass (2012-2013)
Gerrard spilte sin 250. kamp som kaptein for Liverpool i den første kampen i 2012-13-sesongen med West Bromwich den 18. august, som endte med 3-0 tap og ga dermed den nye manageren Brendan Rodgers en verst mulig start på sesongen. Dette var starten på en dårlig Liverpool-periode med flere tap og uavgjorte kamper. Gerrard skåret sitt første mål i sesongen i 1-2 tapet hjemme mot rivalene i Manchester United. Han fortsatte i neste kamp ved å fremprovosere et selvmål i 5-2 seieren borte over Norwich City. Den 9. desember 2012 skåret Gerrard selvmål i Liverpool 3-2 seier mot West Ham borte på Boleyn Ground. Gerrard endte sesongen med 36 seriekamper og ni seriemål, og Liverpool endte på 7.-plass i serien.
Den 15. juli 2013 signerte Gerrard en forlengelse av kontrakten sin med Liverpool. Den 3. august 2013 spilte Liverpool mot greske Olympiakos, laget som Gerrard skåret sitt mest berømte mål mot, på Anfield for Gerrards testimonial-kamp, der pengene som kom inn fra kampen, gikk til Alder Hey Children's Charity, en veledighetsorganisasjon som Gerrard er en av grunnleggerne av. Liverpool vant kampen 2–0, der spillere som Jamie Carragher og Robbie Fowler var med.
I gullkampen (2013-2014)
2013-2014-sesongen startet bedre enn den foregående, med flere viktige seire, bl.a i åpningskampen mot Stoke og påfølgende kamper mot Aston Villa og Manchester United. I sesongens fjerde serierunde 16. september ledet Gerrard Liverpool som kaptein 400. gang i en 2–2 kamp borte mot Swansea City. 5. oktober skåret Gerrard i en 3-1 seier over Crystal Palace og ble med det Liverpools første spiller noensinne til å skåre i 15 sesonger på rad, og han slo dermed den forrige rekorden holdt av Liverpool-legenden Billy Liddell. Den 19. oktober 2013 skåret Gerrard sitt 100. mål i Premier League, på en straffe mot Newcastle United i en kamp som endte 2–2.
Den 16. mars 2014 skåret Gerrard på to straffer og bommet på en tredje i Liverpools 3–0 seier over Manchester United på Old Trafford. Den 6. april skåret han igjen på to straffer da Liverpool slo West Ham United 2–1 og gikk dermed til topps i Premier League med bare fem kamper igjen av serien. Disse målene gjorde også at han passerte Kenny Dalglish som Liverpools sjette mestskårende spiller noensinne. Liverpool ledet serien da de skulle møte Chelsea hjemme på Anfield i den tredje siste kampen i sesongen 27. april 2014. Gerrard skled da han skulle motta en pasning, og han mistet ballen, som førte til at Demba Ba skåret det første målet for Chelsea. Chelsea vant til slutt 2-0. Det betydde at Liverpools gullsjanser ikke lenger var opp til de selv. Etter en uavgjortkamp mot Crystal Palace svant håpet om seriegull hen, og Manchester City vant Premier League 2013-2014. Gerrard avsluttet sesongen med 34 seriekamper og 13 seriemål.
2014-2015
Gerrard skåret også i 3-0 seieren borte over Tottenham da han satte inn en straffe etter 49 minutter. Denne skåringen betydde at Gerrard har skåret seriemål i 16 sesonger på rad i Premier League. Kun debutsesongen gikk uten scoringer fra StevieG. Denne straffen var også hans 43. i klubbkarrieren, noe som var ny klubbrekord, en bedre enn danske Jan Mølby. Etter en skuffende kamp mot Leicester som endte 2-2, der Gerrard skåret begge Liverpools mål på straffer, kom han med nyheten om at han etter sesongen ville forlate klubben, med USA i kikkerten.
Landslagsspill
Gerrard debuterte mot Ukraina den 31. mai 2000, dagen etter sin 20. bursdag.
EM i fotball 2000
Sommeren etter sin debut ble han plukket ut av landslagssjef og Liverpool-legende Kevin Keegan til den engelske troppen til EM i fotball 2000. Han spilte bare en av Englands tre kamper i Gruppe A, da han kom inn som innbytter i 1-0 seieren over Tyskland den 17. juni 2000. England røyk ut av turneringen etter å ha endt på 3.-plass i gruppen etter å ha tapt de to andre kampene mot Portugal og Romania.
Kvalifisering til VM 2002
Gerrard skåret sitt aller første landslagsmål i den berømte 5-1 seieren over Tyskland i en kvalifiseringskamp til VM i fotball 2002 i september 2001, og selv om England gikk videre til sluttspillet, måtte Gerrard selv trekke seg fra troppen på grunn av sine gjentatte skadeproblemer.
EM i fotball 2004
Gerrard skåret et mål i kvalifiseringskampene til EM, mot hhv Makedonia og et mål i en vennskapskamp mot Serbia og Montenegro før selve EM. Gerrard ble tatt med av landslagssjef Sven-Göran Eriksson i troppen til EM. Han spilte samtlige av Englands tre kamper i Gruppe B mot Frankrike (tap 2-1), Sveits (seier 3-0) og Kroatia (seier 4-2). Gerrard skåret også det tredje målet i seieren over Sveits. England kom på andreplass i gruppen og møtte vinneren av Gruppe A i kvartfinalen, Portugal. Her stoppet det for England og Gerrard. Han ble byttet ut etter 81 minutter, og England tapte kampen etter 6-5 i straffesparkkonkurransen.
VM i fotball 2006
Gerrard skåret to mål i kvalifiseringskampene til VM, mot hhv Østerrike og Aserbajdsjan, samt et mål i en vennskapskamp mot Ungarn , før selve VM.
Gerrard ble igjen plukket ut av landslagssjef Eriksson til den engelske troppen til VM i fotball 2006. Dette var Gerrard sitt først verdensmesterskap som spiller. Han spilte samtlige av Englands tre kamper i Gruppe B mot Paraguay (seier 1-0), Trinidad og Tobago (seier 2-0) og Sverige (uavgjort 2-2). Gerrard skåret både mot Trinidad og Tobago og Sverige. England vant gruppen sin og møtte nr 2 i Gruppe A i åttendedelsfinalen, Ecuador. England vant 1-0 og møtte Portugal i kvartfinalen, som i EM i fotball 2004. Igjen gikk kampen til straffesparkkonkurranse, og engelskmennene ble sendt hjem. Gerrard var en av tre som misset på sin straffe. Han endte opp som Englands mestskårende spiller i turneringen.
VM i fotball 2010
Gerrard bidro i Englands kvalifiseringskamper til VM med å bl.a skåre to mål i 5-1 seieren over Kroatia. John Terry ble erstattet av Rio Ferdinand som kaptein i 2010 etter avsløringer om utroskap, og Gerrard ble visekaptein igjen. Da det engelske laget dro til VM, var Gerrard den meste erfarne spilleren i troppen, med 80 landskamper bak seg. Under forberedelsene til VM i fotball 2010 i Sør-Afrika ble Ferdinand skadet, noe som betydde at Gerrard fikk rollen som kaptein av Capello for turneringen.
Han spilte samtlige av Englands tre kamper i Gruppe C mot USA (1-1), Algerie (0-0) og Slovenia (0–1). Gerrard skåret målet mot USA. England kom på andreplass i gruppen og møtte vinneren av Gruppe D i 8-dels finalen, Tyskland. I åttendedelsfinalen den 27. juni 2010, vant Tyskland tilslutt 4-1, og England måtte igjen dra tidlig hjem fra et VM i fotball.
EM i fotball 2012
Han ble utpekt som permanent kaptein av landslagets nye trener Roy Hodgson før selve Euro 2012. Dette var første gang at han ble utpekt direkte og ikke var vikar.
Han var med i alle Englands tre kamper i Gruppe D mot Frankrike (1-1), Sverige (seier 3-2) og arrangørlandet Ukraina (seier 1-0). England vant gruppen og møtte nr. 2 i Gruppe C i sluttspillet, Italia. I kvartfinalen den 24. juni 2012 vant Italia tilslutt 4-2 i straffesparkkonkurransen. Gerrard stod for tre målgivende pasninger og ble utpekt som banens beste i to av kampene. Gerrard ble den eneste engelske spilleren som ble kåret i «UEFA Team of the Tournament».
VM i fotball 2014
Gerrard bidro i Englands kvalifiseringskamper til VM, han skåret bl.a i 4-0 seieren hjemme over Moldova, 2-0 seieren hjemme over Polen, og England vant dermed sin gruppe H ett poeng foran Ukraina og var direkte kvalifisert til VM i fotball 2014.
Han fortsatte som kaptein for VM i fotball 2014. Han spilte de to første av Englands tre kamper i Gruppe D mot Italia (tap 1-2) og Uruguay (tap 1-2). I kampen mot Uruguay og lagkamerat Luis Suarez viste en feilpasning fra Gerrard seg fatal og ga Suarez muligheten til å sette inn seiersmålet. Etter at Costa Rica så slo Italia i sin inbyrdes kamp, betydde dette at England var ute av VM etter bare to kamper i gruppespillet. Foran den siste og dermed (for England) ubetydelige kampen mot Costa Rica benket landslagssjef Roy Hodgson Gerrard.
Trener og manager
Etter å ende spillerkarrieren sin i LA Galaxy var det naturlig å vende tilbake til Liverpool. Her har Gerrard sesongen 2017/18 hatt hovedansvaret for U18 laget til Liverpool FC med tredjeplass i U18 Premier League som resultat, etter elleve seire, fem uavgjort og seks tap.
I mai 2018 skrev han under en fireårskontrakt som manager for den skotske storklubben Glasgow Rangers. Fallhøyden er kanskje stor uten topp erfaring som manager, men Gerrard mener selv at han har erfaringen og ambisjonene som skal til. Mange mener at dette er et stort steg mot en framtid som manager for Liverpool F.C. I sin tredje sesong som manager for Glascow Rangers ledet han klubben til deres første seriemesterskap på ti år.
Gerrard ble 11. november 2021 manager for Aston Villa Football Club. Avtalen gjelder inneværende sesong samt de tre neste sesongene.
Klubb
''Oppdatert etter kamp spilt den 31. august 2014.''
<references group="lower-alpha" />
A-landslaget
''Oppdatert etter kamp spilt den 24. juni 2014.
Meritter
Liverpool
Laurence Bonaventure Sheil
Laurence Bonaventure Sheil (født 24. desember 1815, død 1. mars 1872) var en irsk katolsk biskop.
Liv og virke
Sheil var utdannet fra St Peter's College i Wexford og et fakultet viet St. Isidor i Roma, hvor han ble værende som lærer i teologi og filosof også etter sin ordinasjon. Etter et lite intermesso i Irland, ble han sendt til Australia, hvor han kom i 1853. Han virket der som rektor for skoler og leder for det katolske skolestyret i Victoria. På grunn av helseproblemer var han en stundi en roligere stilling som erkediakon i Ballarat, før han i 1866 tok over som biskop i Adelaide.
Under hans ledelse ble bispedømmet betydelig større, i betydning av mer aktivitet. I 1871 hadde 21 misjonsstasjoner blitt etablert, 19 kirker bygd og tallet på prester hadde økt fra 17 til 30. De katolske skolene vokste også, særlig på grunn av arbeidet til Søstre av St. Josef av Jesu hellige Hjerte som nettopp var grunnlagt av Mary MacKillop og Julian Tenison Woods. I 1871 var det 68 katolske skoler i bispedømmet. 35 av dem ble drevet av denne ordenen.
Til tross for dette fungerte ikke Sheil godt som biskop. Han var kun rundt to år av virketiden sin i selve bispedømmet, men reiste til Roma for å delta på Første Vatikankonsil, til Irland og kolonier og var vekk i flere år. Mangelen på en leder førte bispedømmet inn i problemer, særlig med interne konflikter. Det mest dramatiske resultatet av dette var da han feilaktig ekskommuniserte Mary MacKillop. Denne trakk han selv tilbake på dødsleiet, og den ble også erklært ugyldig av en granskningskommisjon fra Vatikanet.
Sheil døde 1. mars 1872.
Episkopalgenealogi
Hans episkopalgenealogi er:
Jákup Dahl
Jákup Dahl (født 5. juni 1878 i Vágur, død 5. juni 1944 i Tórshavn) var en færøysk luthersk prest. Han er kjent for sitt arbeid for færøysk som kirke- og undervisningsspråk på Færøyene tidlig på 1900-tallet. Foruten preken, liturgi og salmer på morsmålet, skrev han det første læreverket i færøysk. Han påbegynte den første bibeloversettelsen til færøysk.
Sammen med vennen og prestekollegaen A.C. Evensen ble Dahl en sentral figur i den færøyske nasjonal- og selvstyrebevegelsen. Dette var grobunn for den færøyske språkstriden. I kraft av embedet som prost på Færøyene 1918–1944 var han frem til 1923 selvskrevent medlem av Lagtinget, der han stemte med Sjálvstýrisflokkurin.
Familie og utdannelse
Han ble født i bygden Vágur på Suðuroy som sønn av kjøpmann Petur Hans Dahl (1843–1931) og Elsebeth Susanne Wilhelm (1845–1913), som begge kom fra bygden. Han ble døpt Jacob, men benyttet selv den færøyske formen Jákup, som uttales noenlunde likt. Broren Petur Dahl (1878–1947) ble kjøpmann, medstifter av sparebanken på Suðuroy og den første sognestyreformannen i Vágur.
Etter folkeskolen i hjembygden ble Dahl sendt til Færøernes seminarium i Tórshavn i 1893, bare 15 år gammel. Talentet hans ble lagt merke til, og etter eksamen i 1896 fikk han et vikariat ved lærerseminaret og realskolen. Dahl inspirerte etter sigende eleven Janus Djurhuus til å bli dikter da han leste Jóannes Paturssons dikt «Nú er tann stundin komin» høyt for klassen. Året etter dro Dahl til Danmark for å studere. Dahl tok studentereksamen ved Lyceum på Nørrebro i København i 1899 og teologisk embedseksamen ved Københavns Universitet i 1905. Dahl var folkehøyskolelærer ved Karise Højskole på Sydsjælland 1907–1908.
Jákup Dahl giftet seg i 1908 i Kirkjubøur med Cathrine Marie «Maria» Hansen (1874–1949) fra Tórshavn, datter av musikklærer og baker Georg Casper Hansen (1844–1924), kalt «Bakar Hansen», som opprinnelig var fra Bornholm. Paret fikk fire barn sammen, deriblant arkivar Sverri Dahl (1910–1987) og lyrikeren og komponisten Regin Dahl (1918–2007). Hjemmet i Sandagerði i Tórshavn ble preget av kristendom og klassisk dannelse, men også husfarens sterke sympati for nasjonalbevegelsens krav om anerkjennelse av det færøyske språket.
Yrkesliv og politisk arbeid
I 1908 vendte han tilbake til Tórshavn, hvor han ble ansatt som lærer ved middel- og realskolen samt lærerseminaret. Året etter ble han vidkjent for sin motstand mot dansk som undervisningsspråk på Færøyene. På denne tiden ble lærere som avvek fra dansk som undervisningsspråk, rapportert til myndighetene. I 1908 utgav han det første læreverket til færøysk språkopplæring, Føroysk mállæra til skúlabrúks. I 1909 ble han valgt inn i styret for folkehøyskolen Føroya Fólkaháskúli i Tórshavn.
Blant Dahls elever i Tórshavn var den senere forfatteren William Heinesen. Heinesen skildret i ettertid en hverdagslig situasjon som kan ha vært med på å prege Dahls språkpolitiske kamp:
Dahl ble presset til å fratre lærerstillingen i 1912, etter å ha snakket færøysk med elevene. Louis Zachariasen, og Símun Pauli úr Konoy måtte fratre av samme grunn. Samme år ble Dahl sogneprest på Suðurstreymoy. Sammen med noen andre prester, i første rekke vennen A.C. Evensen, sogneprest på Sandoy, arbeidet han for å gjøre færøysk til kirkespråk. Derfor oversatte de liturgi, prekener, bibelske tekster og salmer til færøysk. Liturgien var ferdig oversatt i 1918/1919, men ble ikke trykket før i 1929 og godkjent av myndighetene før i 1930. Kravet om færøysk som kirkespråk kom naturlig med overgangen fra danske til færøyske prester.
Prost Fríðrikur Petersen døde i 1917. A.C. Evensen tok hans plass som prost, men døde samme år. Da myndighetene skulle velge hans etterfølger i 1918, falt valget på Dahl, som ble foretrukket foran en dansk kandidat. Avgjørelsen ble forsvart av den danske justisministeren Carl Theodor Zahle. Amtmann Svenning Rytter, politimesteren, dommeren og redaktør Oluf Skaalum i Dimmalætting fratrådte sine stillinger i protest. Før dette hadde ikke kirken formelt involvert seg i språkstriden. Dahl var prost på Færøyene frem til sin død i 1944. På forespørsel fra ungdomslaget i Vestmanna godkjente han den første gudstjenesten som utelukkende var på færøysk i 1927, og holdt selv prekenen for en fullsatt kirke. Han ble selv den første presten som forrettet en hel gudstjeneste på færøysk.
Offentlige verv
Frem til 1923 var prosten selvskrevent, i navnet kongevalgt, medlem av den færøyske nasjonalforsamlingen, Lagtinget. På Lagtinget stemte han med Sjálvstýrisflokkurins gruppe, ledet av Jóannes Patursson. I 1920 ble han formann i Lagtingets kommisjon for utgivelse av færøyske skolebøker.
Senere ble han styreformann ved sjømannshjemmet i Tórshavn i 1923, styremedlem i Føroya málfelag i 1933, formann i Lagtingets fond for færøyske kirkelige utgivelser (Føroyskt Kirkjumál) i 1934 og formann i speiderorganisasjonen KFUM i Tórshavn i 1938.
NJS
NJS er et musikkalbum med New Jordal Swingers, utgitt i 1982. Albumet lå 5 uker på VG-lista og endte med 16.-plass som beste plassering.
Jákup Dahl
Bibeloversettelsen
Den største påvirkningen på språket og folket på Færøyene fikk Dahl gjennom bibeloversettelsen. Dahl og Kristian Osvald Viderøs oversettelse tar utgangspunkt i originaltekstene på hebraisk og gresk. Dette i motsetning til baptisten Victor Danielsens oversettelse, som tar utgangspunkt i ulike europeiske språk som tysk, engelsk og de øvrige nordiske.
Arbeidsfordelingen mellom Dahl og Viderø var slik at Viderø oversatte Salmenes bok, Salomos ordspråk, Forkynneren, Jobs bok kapittel 1–23 og store deler av Jesajaboken. Dahl oversatte Det nye testamente og ellers det som Viderø ikke gjorde. I 1921 var Davidssalmene ferdige; Det nye testamentet ble ferdig i 1937, mens Det gamle testamentet bare var påbegynt da Dahl døde. Det nye testamentet ble utgitt forløpende i små hefter fra om lag 1923 til 1936, og ble utgitt i sin helhet i 1937. Hver gang en oversettelse av Dahl ble offentliggjort, ble oversettelsen hurtig godkjent av Fólkakirkjan. Viderø arbeidet alene på prosjektet fra Dahls død i 1944 og frem til utgivelsen av Det gamle testamentet i 1961.
Dahl og Viderøs oversettelse brukes av Fólkakirkjan, mens Danielsens er utbredt i Brøðrasamkoman.
Æresbevisninger
Dahl var æresmedlem av Føroyingafelag i København og studentforeningen Hitt føroyska studentafelag i samme by. Likeledes ble han i 1943 utnevnt til æresborger av Vágur. En statue av ham ble avduket i Vágur på hans 100. fødselsdag i 1978. Statuen står like ved Vágs kirkja. Føroya Landsbókasavn huser en byste av ham.
Bibeloversetterne Jákup Dahl, Kristian Osvald Viderøe og Victor Danielsen er avbildet på en færøysk frimerkeserie fra 2007.
Lokaltrafikk
Lokaltrafikk er et kvartaltidsskrift for medlemmer av Lokaltrafikkhistorisk forening i Oslo og Sporveishistorisk Forening i Trondheim, utgitt siden 1986. Den inneholder hovedsakelig nyheter og artikler om trikk, tunnelbane, forstadsbaner samt buss i Norge, men har også en nyhetsseksjon for artikler om internasjonale forhold.
Lokaltrafikk var også navnet på et tidsskrift utgitt i perioden 1949 til 1968 av Norske Sporveiers og Lokalbaners Forening. Tidsskriftet utkom med ca. 10 numre årlig, og ble distribuert til alle ansatte i AS Oslo Sporveier, AS Ekebergbanen, AS Bærumsbanen, AS Holmenkolbanen, Bergens Sporvei, Trondheim Sporvei og AS Graakalbanen.
Liste over verdens største kullkraftverk
Liste over verdens største kullkraftverk er en liste som rangerer 1 082 kullkraftverk i drift eller under utbygging med en installert produksjonskapasitet på minst 400 megawatt (MW). I tillegg inneholder listen ytterligere 70 mindre anlegg fra land som ellers ville vært lite representert på listen. Den inkluderer termiske kullkraftverk også når disse kan fyres med tilleggsbrennstoff som f.eks. naturgass, olje eller biomasse, så sant kull er en hovedfyringskilde.
Utbyggingen av kullkraftverk startet omkring 1920, og fikk sitt høydepunkt fra 1960-tallet med svært mange utbygginger. På denne tiden ble det installert blokker på inntil 1 300 MW i USA. I ettertid har miljøbelastningene av anleggene blitt bedre kjent, og kullkraft bygges i dag bare ut i nylig industrialiserte land, særlig Kina og India. Kullkraftplaner møter økende motstand i Brasil, Chile og Sør-Afrika. I Europa har EU-lovgivning ført til at mange kraftverk enten legges ned eller moderniseres med renseteknologi, kogenerasjon, eller innfasing av naturgass og biomasse som brensel.
Det anslås f.eks. at Kina dekker 81 % av energibehovet fra kullkraft. Også Sør-Afrika har i nyere tid satset sterkt på kullkraftverk. I Afrika forøvrig er det nesten ingen kullkraftverk, og det er svært få i Latin-Amerika.
Fordeling på verdensdeler
Verdens kullkraftverk er hovedsakelig konsentrert til utviklede land. Investeringene bak industrien er ofte betydelige, og dessuten er kraftverkene geografisk knyttet til verdens utnyttede kull-leier fordi langtransport av kullbrensel er kostbart. De mest konsentrerte områdene med kullkraftverk er kullfeltene i Russland og Ukraina, Storbritannia, Tyskland og Polen, Appalachene (USA), Sør-Afrika, Australia, India, Japan og Kina. De største anleggene har en installert effekt på 4 000 – 5 000 MW, noe som blant de termiske kraftverkene bare overgås av enkelte kjernekraftverk.
Det har foregått en massiv nedbygging av kullkraft-produksjonen i Europa, spesielt i Vest-Europa. Svært mange kraftverk er omstilt til å fyres med naturgass, for å redusere utslippene av klimagasser.
Fordelingen av i alt over 1 000 kraftverk med en effekt over 400 MW fordeler seg slik på verdensdelene og de største kullkraftlandene:
Fargekodene i tabellen nedenfor bidrar til å sortere kullkraftverkene etter verdensdel.
Verdens største kullkraftverk
Her oppgis kjente nåværende og påbegynte kraftverk som bruker kull som brensel og som har en effekt over 400 MW. I tillegg er 70 mindre kraftverk tatt med fra Norden og fra verdensdeler og land som ellers ville vært underrepresentert, og delvis for å illustrere kraftpotensialet i små land. Navn i kursiv angir anlegg som ennå ikke er ferdigbygd, eller som nylig er nedlagt.
Eksisterende kraftverk er rangert etter kapasitet, mens anlegg under bygging er nummerert (første kolonne), men ikke rangert (andre kolonne). Nedlagte kraftverk blir verken nummerert eller rangert. Kraftverk under 400 MW blir heller ikke verken nummerert eller rangert, fordi den gruppen ikke er komplett.
Fargekodene som brukes for kontinentene er:
Ved å trykke på firkanten ved siden av ordet «Land» i femte kolonne fra venstre får man en oversikt over kullkraftverk per land.
Marshmallow
Kommersielle marshmallows er en oppfinnelse fra slutten av 1800-tallet. Siden Alex Doumaks patenterte ekstruderingsprosess fra 1948 blir marshmallows ekstrudert som myke sylindre, delt i korte stykker og rullet i en blanding av strøsukker og melis.
En populær tradisjon er å grille marshmallows på spidd over leirbål. Dette skaper et karamellisert ytre skall med et flytende, smeltet lag innenfor.
Naturkraft
Naturkraft er et aksjeselskap eiet 50% av Equinor ASA og 50% av Statkraft SF. Selskapet ble opprettet i 1994, og driver i dag et gasskraftverk på Kårstø i Rogaland. Selskapet ble stiftet av Norsk Hydro AS, Statoil ASA og Statkraft SF for å etablere Norges første gasskraftverk.
Selskapets første administrerende direktør var Auke Lont, som kom fra Statoil (i dag administrerende direktør i Statnett SF). Under Lonts ledelse ble selskapet bygget opp til en organisasjon bestående av 35-40 ansatte. Selskapet fikk i 1996 konsesjon etter energiloven til å bygge to gasskraftverk med en installert effekt på 350 MW hver; ett på Kårstø og ett på Kollsnes.
Da Statens forurensningstilsyn (SFT) ga selskapet utslippstillatelser for disse to kraftverkene, ble det imidlertid ikke gitt tillatelse til å slippe ut mer enn 10% av det forventede CO2-utslipp. Da teknologi for rensing av CO2-utslipp fra gasskraftverk ikke var – og ennå ikke er – tilgjengelig, innebar dette kravet at selskapet ikke kunne utnytte de to konsesjonene. Såvel konsesjonene som utslippstillatelsene ble påklaget til henholdsvis Olje- og energidepartementet og Miljøverndepartementet av miljøvernorganisasjonene, med Bellona og Natur og Ungdom i spissen. Selskapet på sin side klaget SFTs vedtak inn for Miljøverndepartementet. Ingen av klagene førte imidlertid frem; NVEs vedtak om tildeling av konsesjoner for bygging og drift av de to gasskraftverkene ble stadfestet av Olje- og energidepartementet, og SFTs vedtak ble med mindre endringer stadfestet av Miljøverndepartementet.
Jurgen Themen
Jurgen Themen (født 26. oktober 1985) er en surinamsk friidrettsutøver, som konkurrerer i sprintløp. Han representerte Surinam under Sommer-OL 2008, der han ble utslått i de innledende rundene.
Yrkessykdom
En yrkessykdom er sykdom som har oppstått som følge av skadelig påvirkning fra arbeidsmiljøet.
Norge
Dersom sykdommen er nevnt i forskrift om yrkessykdommer, gitt i medhold av § 13-4 folketrygdloven, så kan den være berettiget til trygdeytelser.
Liège–Bastogne–Liège 2009
Liège–Bastogne–Liège 2009 var den 95. utgaven av Liège–Bastogne–Liège. Rittet ble arrangert 26. april 2009.
Det deltok 25 lag i rittet; alle ProTour-lagene med unntak av Fuji-Servetto, samt de profesjonelle kontinentallagene Agritubel, Barloworld, Cervélo TestTeam, Landbouwkrediet-Colnago, Serramenti PVC Diquigiovanni, Skil-Shimano, Topsport Vlaanderen-Mercator og Vacansoleil.
Cubispini
Cubispini er en gruppe av biller som tilhører familiegruppen bladbiller (Chrysomelidae).
Utseende
Små, noe avlange, mer eller mindre brunlige bladbiller. Artene ligner overflatisk på gruppen Hispini, og var tidligere plassert der. Cubispa-artene mangler flygevinger. Dekkvingene kan ha spisse, opphøyde knøler i den bakre delen.
Utbredelse
Slekten er kjent fra den Neotropiske økosonen inkludert Cuba.
Parelius Berntsen
Parelius Hjalmar Bang Berntsen (født 24. februar 1910 i Fauske, død 16. mai 1995 i Selfors) var en norsk stortingsrepresentant for Arbeiderpartiet.
Biografi
Etter skolegang var Berntsen gårdsarbeider, men i 1930 begynte han å arbeide i Mofjell gruver i Mo i Rana. Han arbeidet der i åtte år, fra 1939 arbeidet han ved vei- og jernbaneanlegg. Da han jobbet i Mofjell gruver, ble han med i gruvearbeiderforeningen, og fra 1930 var han med i styret i Rana faglige utvalg, fra 1935 var han formann der. Han ble også leder av Nord-Rana Arbeiderparti. Fra 1937 til 1941 var han varaordfører i Nord-Rana kommune, og etter krigen var han medlem av formannskapet i kommunen til 1951. Under andre verdenskrig arbeidet han som lagerbetjent på Rana samvirkelag. Han var også med i illegalt arbeid.
Stortingsperioder
Berntsen ble valgt til Stortinget i 1945 og var medlem i fem perioder. Han hadde 19 år 301 dagers ansiennitet da han sluttet i 1965. De tre første periodene var han i samferdselskomiteen, de to siste var han i industrikomiteen.
Bhutans sentralbank
Bhutans sentralbank (eng: Royal Monetary Authority of Bhutan – RMA; dzongkha: འབྲུག་རྒྱལ་གཞུང་དངུལ་ལས་དབང་འཛིན་; wylie: 'brug rgyal-gzhung dngul-las dbang-'dzin) er sentralbanken i Bhutan.
RMA ble opprettet ved sentralbankloven av 1982, revidert av bl.a. den nyere loven om finansinstitusjoner av 1992 og den nye sentralbankloven fra 2010. RMA er medlem av Asian Clearing Union.
Hovedoppgaver og målsettinger
RMAs viktigste styringsmål er:
Sentralbanksjef
Sentralbankloven ble endret i 2010, slik at finansministeren ikke lenger skal være sentralbanksjef. Sentralbankloven fra 1982 (kapittel 13, avsnitt 5) lød: «The Minister of Finance shall be the Chairman of the Board» Den nye sentralbankloven (kapittel 33) lyder: «The Governor shall be the Chairperson of the Board».
RMA sin første sentralbanksjef, som ikke innehar rollen i form av å være finansminister, var Dasho Daw Tenzin. Han ble utnevnt 18. august 2010, og satt i denne stillingen til august 2015. Før Daw Tenzin var Lyonpo (minister) Kinzang Dorji leder av sentralbanken, i kraft av å være finansminister. Etter Tenzin overtok Dasho Penjore stillingen som sentralbanksjef, i desember 2015, og han ble utnevnt til en ny femårsperiode i november 2020.
Bjerkreim Idrettslag
Bjerkreim Idrettslag (stiftet 4. mai 1965) er et idrettslag fra Vikeså i Bjerkreim kommune.
Fotball
Fotballaget spiller sine hjemmekamper på Vikeså Stadion. Laget endte på sisteplass i 5. divisjon i 2015 og rykket ned til 6. divisjon.
Samwel Mwera
Samwel Mwera Chegere (født 3. juni 1985) er en tanzaniansk friidrettsutøver, som konkurrerer på 800 meter. Han representerte Tanzania under Sommer-OL 2008, der han ble utslått i de innledende rundene.
Skytebaner i Vestland
Dette er en liste over skytebaner i Vestland for armbrøst, bue, hagle, pistol og rifle.
Samia Yusuf Omar
Samia Yusuf Omar (somali:Saamiya Yuusuf Cumar, سامية يوسف عمر) (født 25. mars 1991, død 2. april 2012) var en somalisk friidrettsutøver, som konkurrerte i sprintløp. Hun representerte Somalia under Sommer-OL 2008, der hun ble utslått i de innledende rundene. Hun løp med lånte, litt for store sko og brukte 10 sekund mer tid enn vinneren på 200 meter. I august hvert år arrangeres det i Mogadishu et løp til minne om Omar.